wickkiey/tamil-wikipedia-chunked huggingface dataset:
# கபாடபுரம்

## இராமாயணத்தில் கபாடபுரம்

சீதையை நோக்கி தென்திசையை தேடிச்சேல்லும் வானரப்படைப்பிரிவிடம் சுக்கிரீவன் பின்வருமாறு கூறுகிறான்.
# மெனஸ்

## இதனையும் காண்க

- பண்டைய எகிப்திய அரசமரபுகள்
- பண்டைய எகிப்து
- கீழ் எகிப்து
- மேல் எகிப்து  
மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# சேவல் சண்டை

சண்டை]]  
**சேவல் சண்டை** என்பது தமிழ்நாட்டின் நடத்தப்பட்ட ஒரு விளையாட்டாகும். இது சல்லிக்கட்டு போல தமிழர்களின் வீர விளையாட்டுகளுள் ஒன்றாக கருதப்படுகிறது. பொ.ஊ. ஐந்தாம் நூற்றாண்டில் சேவல் சண்டை நடைபெற்றமைக்கான சான்றாக சேவல் நடுகல் கிடைத்துள்ளது. பட்டினப்பாலை, திருமுருகாற்றுப்படை போன்ற பழந்தமிழ் நூல்களில் சேவல் சண்டை குறிப்பிடப்பட்டுள்ளன. இதே போன்ற விளையாட்டுகள் வட அமெரிக்கா, ஆசியாவின் பல பகுதிகளிலும் நடத்தப்படுகின்றன.
# சேவல் சண்டை

## சொற்பிறப்பியல்

சேவல் சண்டை என்பது இரு சேவல்களிடையே நடைபெறும் சண்டையாகும். இயற்கையாக சேவல்கள், பெட்டைகளோடு இணை சேர்வதற்காக தங்களுக்குள் சண்டையிட்டுக் கொள்கின்றன. இந்தச் சண்டையில் வெற்றி பெரும் சேவல் பெட்டையுடன் இணை சேர்கிறது.  
இந்த சேவல் சண்டையை சேவல்கட்டு, சாவக்கட்டு என்றும் அழைக்கின்றனர். சண்டைக்காக சேவல்களை தயார் செய்ய சேவல்கள் கட்டுத்தரை எனுமிடத்தில் கட்டப்படுகின்றன. இதனால் சண்டை சேவல்களை "கட்டு சேவல்கள்" என அழைக்கும் வழக்கம் உள்ளது. கட்டு சேவல்கள் சண்டையிட்டுக் கொள்வதால் சேவல்கட்டு என்று அழைக்கின்றனர். இதில் சாவக்கட்டு என்பது சேவற்கட்டு என்ற சொல்லிலிருந்து வந்த திரிபாகக் கருதப்படுகிறது.
# சேவல் சண்டை

## வரலாறு

சிந்து சமவெளி நாகரிகத்தில் சேவல் முத்திரைகள் அகழ்ந்து எடுக்கப்பட்டுள்ளது. பொ.ஊ. ஐந்தாம் நூற்றாண்டில் தமிழகத்தில் நிறுவப்பட்ட சேவலுக்கான நடுகல் வரையில் சண்டைச் சேவல் குறித்த தகவல்கள் உள்ளன.
# சேவல் சண்டை

## வரலாறு

### சங்ககாலத்தில்

கோழிகளில் ஆண்கோழி சேவல் எனப்படும். ஆண் கோழிகள் தன் பெண் கோழியின் ஆதிக்க உரிமைக்காகப் பிற ஆண் கோழிகளோடு சண்டையிட்டுக் கொள்ளும். இந்தச் சண்டையை யாராலும் விலக்க முடியாது.  
புகார் நகரத்து மக்கள் சங்ககாலத்தில் கண்டு களித்த விளையாட்டுகளில் ஒன்று கோழிச்சண்டை
# சேவல் சண்டை

## வரலாறு

### கீழச்சேரி மேலச்சேரி

பண்டைய தமிழகத்தில் கீழச்சேரி, மேலச்சேரி என்ற இடங்களில் சேவல் சண்டை நடைபெற்றுள்ளது. தொல்காப்பியம் மற்றும் நன்னூல் போன்றவற்றில் கீழச்சேரி, மேலச்சேரி ஆகிய இடங்களில் நடைபெற்ற சேவல் சண்டையைப் பற்றிய குறிப்புகள் காணப்படுகின்றன.
# சேவல் சண்டை

## வரலாறு

### நடுகற்கள்

தமிழ்நாட்டில் விழுப்புரம் அருகேயுள்ள அரசலாபுரம் என்ற ஊரில் சேவல் நடுகல் ஒன்று கிடைத்துள்ளது. இதன் காலம் கிபி. ஐந்தாம் நூற்றாண்டு என வரலாற்று அறிஞர்கள் கருதுகிறார்கள். அதில் முகையூர் என்ற பகுதியில் மேலச்சேரி என்ற பகுதி சார்பாகப் போரிட்டு மாண்ட சேவலுக்காக வைக்கப்பட்ட குறிப்புகள் கிடைத்துள்ளன. பொதுவாக தமிழர்கள் மரபில் போரில் இறந்த வீரர்களுக்கு நடுகற்கள் வைக்கப்படுவது வழக்கம். அதே போல சேவலுக்கும் நடுகல் வைக்கப்பட்டுள்ளது. அக்காலத்தில் சேவல் சண்டைக்கான முக்கியத்துவத்தினை தெரிவிக்கிறது.  
இந்தளுர் பகுதியில் கிடைத்த சேவல் நடுகல்லில் வீரமரணம் அடைந்த சேவலின் பெயர் "பொற்கொற்றி" என்றும், அச்சேவல் கீழச்சேரி எனும் இடத்தைச் சேர்ந்தது எனவும் தகவல்கள் கிடைத்துள்ளன.
# சேவல் சண்டை

## வரலாறு

### பாளைக்காரர்கள்

தமிழகத்தில் பாளையக்காரர்கள் எனும் பிரிவினர் தங்களுக்குள் சேவல் சண்டை விளையாட்டினை வைத்துக் கொண்டார்கள். இதற்காக எட்டயபுரம் அரண்மையில் சண்டை சேவல்கள் பராமரிக்கப்பட்டன.  
கோழிக் காலில் கத்தி கட்டி விளையாட விட்டும், கத்தி இல்லாமல் விளையாட விட்டும் வேடிக்கைப் பார்ப்பது வழக்கம். தமிழ்நாட்டில் இது பரவலாக அண்மைய காலம் வரையில் விளையாடப்பட்டு வந்தது.
# சேவல் சண்டை

## விளையாட்டு நடைபெறும் காலம்

சேவல் சண்டையானது தமிழர்களின் அறுவடை திருநாள் களிப்பாட்டங்களில் ஒன்றாகும். காளைகளைக் கொண்டு ஏறுதழுவுதல், ஆடுகளைக் கொண்டு கிடா சண்டை நடத்தப்படுவதைப் போல சேவல்களைைக் கொண்டு சேவல் சண்டை நடத்தப்படுகின்றன. காணும் பொங்கலன்று தமிழகத்தின் சில பகுதிகளில் சேவல் சண்டை நடத்தும் வழக்கம் இருக்கிறது. கரூர் மாவட்டம் அரவக்குறிச்சி அருகே பூலாம்வலசு, கோவிலூர் போன்ற பகுதிகளில் கத்திக்கட்டு சேவல் சண்டை அனுமதியோடு நடத்தப்படுகிறது.
# சேவல் சண்டை

## வகைகள்

இந்த சேவல் சண்டை விளையாட்டில் இரு வகைகள் உள்ளன.
1. . கத்திக் கால் சண்டை
1. . வெத்துக் கால் சண்டை
# சேவல் சண்டை

## வகைகள்

### கத்திக் கால் சண்டை

பெயரில் உள்ளவாறு சேவல்களின் கால்களில், அதற்கென உள்ள சிறுகத்திகள் கட்டப்பட்டு, சண்டைக்கு விடும் வகை கத்திக் கால் சண்டையாகும். இதனை கத்திக்கட்டு என்றும் அழைக்கின்றனர். இதில் சேவலைக் கையில் ஏந்தியபடி எதிர் சேவலை மோதல் காட்டி கீழே தரையில் விட்டபின் சேவல்கள் ஆக்ரோசத்துடன் மோதும். சேவல்களின் கால்களில் உள்ள கத்தி எதிர் சேவலின் மீது பட்டு காயங்களினால் சேவல் சோர்வடைந்து வீழும் அல்லது களத்தைவிட்டு ஓடும் சேவல் தோல்வியடைந்ததாக கருதப்படும். இந்த வகைச் சண்டையில் சில சமயங்களில் கத்தியால் காயம்பட்ட சேவல்கள் இறப்பதும் உண்டு.
# சேவல் சண்டை

## வெப்போர் சண்டை அல்லது வெத்துக்கால் சண்டை

**வெற்றுக்கால் சேவல் சண்டை** அல்லது வெப்போர் என்னும் சேவல் சண்டையில் சேவலின் காலில் கத்தியைக் கட்டாமல் வெற்றுக் கால்களுடன் போட்டி நடக்கும். வெப்போர் சேவல் சண்டைக்கு அசில் வகை சேவல்களை அதிகம் பயன்படுத்துவர். அதற்கு காரணம் அவற்றின் உடல்வாகும், போர்க் குணமும் ஆகும். மேலும் அதன் கால் பகுதியில் கட்டை விரலுக்கு மேலே, அம்பின் முனைபோல் வளரும் ‘முள்’ அமைப்பும் முக்கிய காரணம். இதில் பெரிய சேவல், சின்ன சேவல் என பிரித்து போட்டிக்கு விடப்படும். நடைபெறும் போட்டியில் ஒவ்வொரு சேவலுக்கும் ஒரு மணி நேரம் வழங்கப்படும். மூக்கை கீழே வைத்தாலோ, ஓட்டம்பிடித்தாலோ அந்த சேவல் தோல்வியை தழுவியதாக கருதப்படும்.  
வெப்போர் சேவல்கள் கழுத்து மற்றும் தலையினை மட்டுமே பெரும்பாலும் தாக்கும். மற்ற இடங்களில் அடித்தால் எதிரியை வெல்லவோ கொல்லவோ முடியாது.
# சேவல் சண்டை

## வெப்போர் சண்டை அல்லது வெத்துக்கால் சண்டை

#### விளையாட்டு முறை

போட்டி தொடங்குவதற்கு முன்பு இரு போட்டியாளர்களும் தங்களது சேவல்களை களத்தில் நேருக்கு நேர் பார்க்கும்படி நிறுத்திவிட்டு, பிறகு கையில் எடுத்துக்கொள்வர். இதற்கு *நடவு விடுதல்* என்று பெயர்.
# சேவல் சண்டை

## தடை

இந்தியா சுதந்திரம் அடையாமல் ஆங்கிலேயர்கள் ஆட்சிக்கு உட்பட்டிருக்கும் போது கிபி 1879 ஆம் ஆண்டு சேவல் சண்டைக்கு தடை விதிக்கப்பட்டது. இந்த தடை சில காலம் நீடித்தது.  
பிற்காலத்தில் இது சூதாட்டம் போன்ற நிலைக்குக் கொண்டு செல்லப்பட்டது. இதனால் இந்த விளையாட்டில் இரு பிரிவினர்களுக்கிடையே மோதல், கலவரம் என நடந்ததைத் தொடர்ந்து இவ்விளையாட்டிற்கு தமிழ்நாடு காவல்துறை தடை விதித்துள்ளது.
# சேவல் சண்டை

## இலக்கியங்களில்

<poem>* "உறைக்கிணற்றுப் புறச் சேரி
மேழகத் தகரோடு சிவல் விளையாட" - பட்டினப்பாலை
- "உய்த்தனர் விடா ஆர் பிரித்து இடைகளையார்
குப்பைக் கோழித் தனிப்போர் போல" - குறுந்தொகை 305:6</poem>
- சேவல் கட்டு - ம. தவசி - இது சேவல் சண்டையை பின்னனியாகக் கொண்ட புதினம்.
- கற்பனைச் சேவல் - எஸ்.ராமகிருஷ்ணன் - இது சேவலை சண்டைக்கு வளர்க்கும் நபரைப் பற்றிய சிறுகதை.
# பிரான்சிஸ் பேக்கன்

**பிரான்சிஸ் பேக்கன்** (*Francis Bacon*, 22 ஜனவரி 1561 – 9 ஏப்ரல் 1626) ஆங்கில மெய்யிலாளர். பல ஆண்டுகள் முன்னணி அரசியல் தலைவராக விளங்கிய அறிவியலாளர், வழக்கறிஞர், சட்ட நிபுணர், ஆசிரியர் மற்றும் அறிவியல் முறை முன்னோடி ஆவார். அறிவியலும் தொழில் நுட்பமும் இந்த உலகை அடியோடு மாற்றிவிடும் என்பதை உணர்ந்த முதலாவது தத்துவ ஞானி. அறிவியல் ஆராய்ச்சிகளை தீவிரமாக ஆதரித்த முதல் தத்துவஞானியும் ஆவார்.
# பிரான்சிஸ் பேக்கன்

## இளமை

எலிசபெத் அரசியின் உயர் அதிகாரி ஒருவரின் இளைய மகனாக 1561 ஆம் ஆண்டில் லண்டனில் பேக்கன் பிறந்தார். அவர் தனது 13 ஆம் வயதில் கேம்பிரிட்ஜ் பல்கலைக் கழகத்தைச் சேர்ந்த டிரினிட்டி கல்லூரியில் சேர்ந்தார். ஆனால் மூன்றாண்டுகள் பயின்ற பிறகு பட்டம் பெறாமலே வெளியேறினார். 16 ஆம் வயதில் பிரித்தானிய தூதரகத்தில் ஓர் ஊழியராகச் சேர்ந்து சில காலம் பணியாற்றினார். ஆனால் இவருடைய 18 ஆவது வயதில் இவரின் தந்தை காலமானதால் சொத்தோ பணமோ இன்றி பேக்கன் ஏழ்மையில் வாடினார். ஆனால் அவர் எப்படியோ சட்டம் பயின்று தம் 21 ஆம் வயதில் வழக்குரைஞராக ஆனார்.
# பிரான்சிஸ் பேக்கன்

## அரசியல்

பேக்கன் வழக்குரைஞரான உடனேயே அவரது அரசியல் வாழ்வு தொடங்கியது. அவரது 28 ஆம் வயதில் இங்கிலாந்தில் மக்கள் பேரவைக் தேர்ந்தெடுக்கப்பட்டார். அவருக்கு உயர் வட்டாரங்களில் நெருங்கிய உறவினர்களும் நண்பர்களும் இருந்தனர். அவரும் மதி நுட்பம் வாய்ந்தவராக விளங்கினார். எனினும், அரசி தீவிரமாக ஆதரித்த ஒரு வரி விதிப்புச் சட்ட முன் வடிவை நாடாளுமன்றத்தில் பேக்கன் மிகத் துணிவோடு எதிர்த்த காரணத்தால் எலிசபெத் அரசி, அவரை உயர்ந்த பதவி எதிலும் அமர்த்தப் பிடிவாதமாக மறுத்து வந்தார்  
அப்போது அரசியல் புகழார்வம் கொண்ட இளைஞராகவும் செல்வாக்குப் பெற்றவராகவும் விளங்கிய கோமகனுடன் பேக்கன் நட்புக் கொண்டு, அவருக்கு ஆலோசகரானார். இதற்குக் கைம்மாறாக, கோமகன் பேக்கனின் நெருங்கிய நண்பராகவும், தாராளப் புரவலராகவும் ஆனார். கோமகன் எலிசபெத் அரசிக்கு எதிராக ஒரு புரட்சிக்குத் திட்டமிட்டார். இதை பேக்கன் விரும்பவில்லை. "எனது பற்றுறிதி முதலில் அரசிக்கே உரியது" என்று கோமகனுக்குப் பேக்கன் எச்சரிக்கை விடுத்தார். எனினும், அந்த எச்சரிக்கையைப் பொருட்படுத்தாமல் கோமகன் புரட்சியில் இறங்கினார். அந்தப் புரட்சி தோல்வியடைந்தது. கோமகன் மீது அரசுத் துரோகக் குற்றம் சாட்டியதில் பேக்கன் தீவிரப்பங்கு கொண்டார். இறுதியில், கோமகன் சிரச் சேதம் செய்யப்பட்டார். இது பலருக்கு பேக்கனிடம் வெறுப்பை உண்டாக்கியது.
# பிரான்சிஸ் பேக்கன்

## பதவிகள்

எலிசபெத் அரசி 1603 ஆம் ஆண்டில் காலமானார். அவருக்குப் பின் அரியணையேறிய முதலாம் ஜேம்ஸ் மன்னருக்கு பேக்கன் ஓர் ஆலோசகரானார். பேக்கனின் ஆலோசனையை ஜேம்ஸ் எப்போதும் ஏற்றுக் கொண்டதில்லை. ஆயினும் அவர் பேக்கனைப் பெரிதும் போற்றினார். அவரது ஆட்சிக் காகலத்தின் பேக்கன் அரசியலில் படிப்படியாக உயர் பதவிகளைப் பெற்று வந்தார். 1607 ஆம் ஆண்டில் பேக்கன் அரசு முதன்மை வழக்குரைஞராக நியமனம் பெற்றார். அதே ஆண்டில் பேக்கன் ஓர் இளங்கோமானாக நியமிக்கப்பட்டார். 1621 ஆம் ஆண்டில் அவர் இளங்கோவரையர் பட்டத்தையும் பெற்றார்.
# பிரான்சிஸ் பேக்கன்

## ஊழல்களும் தண்டனையும்

பேக்கன் நீதிபதியாகப் பணியாற்றியபோது, தம் முன்பு வழக்காடியவர்களிடமிருந்து பல "கொடைப் பொருள்"களைப் பெற்றுக் கொண்டிருந்தார். அவ்வாறு பெற்றுக் கொள்வது ஒரு சட்ட விரோதச் செயலேயாகும். நாடாளுமன்றத்திலிருந்த அவரை அரசியல் எதிரிகள், அவரைப் பதவியிலிருந்து நீக்குவதற்கு இதை ஒரு வாய்ப்பாகப் பயன்படுத்திக் கொண்டனர். பேக்கன் குற்றத்தை ஒப்புக் கொண்டார். பேக்கனுக்கு லண்டன் கோபுரச் சிறையில் சிறைத் தண்டனையும், கடும் பணத்தண்டமும் விதிக்கப்பட்டது. விரைவிலேயே அவரை சிறையிலிருந்த அரசர் விடுவித்தார். அவரது பணத்தண்டமும் நீக்கப்பட்டது. பேக்கனின் அரசியல் வாழ்வு அத்துடன் முடிந்து போயிற்று.  
பேக்கன் தமக்கு விதிக்கப்பட்ட தண்டனை மற்றும் தீர்ப்புக் குறித்து கூறிய கருத்து. "இந்த 50 ஆண்டுகளிலேயே இங்கிலாந்தில் மிகவும் நேர்மையான நீதிபதியாக நான் இருந்தேன். ஆனால், இந்த 200 ஆண்டுகளிலேயே நாடாளுமன்றத்தில் எனக்கு விதிக்கப்பட்ட தண்டனை மிகவும் நேர்மையானது என்று நான் கருதுகிறேன்."
# பிரான்சிஸ் பேக்கன்

## படைப்புகள்

பேக்கனின் புகழுக்கு அவருடைய அரசியல் அல்லாத மெய்விளக்கத் தத்துவ எழுத்துகள் முழுமுதற் காரணமாய் அமைந்தன. அவரது முக்கியப் படைப்பாகிய "ஆய்வுக் கட்டுரைகள்" என்ற நூல் 1597 ஆம் ஆண்டில் வெளியானது. இந்நூல் படிப்படியாக விரிவுபடுத்தப்பட்டது. இந்நூல் பொருட்செறிவும், மிடுக்கும் வாய்ந்த இனிய நடையில் எழுதப்பட்டுள்ளது. அரசியல் விவகாரங்கள் பற்றி மட்டுமின்றி, அவருடைய சொந்த விவகாரங்கள் குறித்தும் ஏராளமான "துரோக நோக்குடைய கருத்துகள்" இதில் இடம் பெற்றுள்ளன.
# பிரான்சிஸ் பேக்கன்

## அறிவியல் அனுகுமுறைகள்

அறிவியல் பற்றிய பேக்கனுடைய எழுத்துகள் மிக மிக முக்கியமானவை. "மாபெரும் மறுமலர்ச்சி" என்னும் ஒரு பெரிய நூலை ஆறு தொகுதிகளாக எழுத அவர் திட்டமிட்டிருந்தார். முதல் தொகுதியில் தமது அறிவுச் செல்வத்தின் இன்றைய நிலையும், இரண்டாம் தொகுதியில் அறிவியல் ஆராய்ச்சிக்கான ஒரு புதிய முறையும், மூன்றாம் தொகுதியில் செயலறிவால் அறிந்து கொள்ளப்படுகிற தகவல்களும் தொகுத்துக் கூறப்பட்டுள்ளன. ஐந்தாம் தொகுதி, அவரது *புதிய முறை ஆவணம்* நூலிருந்து கிடைத்த செய்திகளின் தொகுப்பாக அமையும். அரிஸ்டாட்டிலுக்குப் பிறகு, யாரும் மேற்கொள்ள நினைத்திராத இந்தப் பிரம்மாண்டமான திட்டம் முடிவுறாமல் போனது. எனினும், அவரது "கல்வி முன்னேற்றம்" புதிய முறையாவணம்" ஆகிய இரு நூல்களையும் அவர் திட்டமிட்ட மாபெரும் நூலின் முதல் இரு தொகுதிகள் எனக் கருதலாம்.  
"புதிய முறை ஆவணம்" என்ற நூல், பேக்கனுடைய படைப்புகள் அனைத்திலும் தலைசிறந்தது எனலாம். அனுபவத்தால் அறிந்திடத்தக்க ஆராய்ச்சி முறையினைக் கைக்கொள்ளுமாறு இந்நூல் அடிப்படையில் வலியுறுத்துகிறது. என்று பேக்கன் கூறினார். பேக்கனின் வகைத் தேர்வு முறையை ஒவ்வொரு அம்சத்திலும் விஞ்ஞானிகள் பின்பற்றவில்லை என்றாலும், அவர் கூறிய “கூர்ந்து நோக்குதலும், பரிசோதனை செய்தலும் இன்றியமையாதவை ” என்னும் கொள்கை விஞ்ஞானிகள் பயன்படுத்தி வரும் முறையாக அமைந்தது.
# பிரான்சிஸ் பேக்கன்

## புதிய உலகம்

பேக்கன் எழுதிய கடைசி நூல் "புதிய உலகம்" என்பதாகும். பசிபிக் பெருங்கடலிலுள்ள ஒரு கற்பனைத் தீவில் அமைந்திருக்கும் ஒரு கற்பனை மக்கள் பொதுவுரிமை பற்றி இந்நூல் விவரிக்கிறது. இந்நூலின் பின்னணி, சர் தாமஸ் மோர் தீட்டிக் காட்டிய கற்பனை உலகை நினைவூட்டிய போதிலும், பேக்கன் இதில் விவரித்துள்ள செய்திகள் முற்றிலும் வேறானவை. பேக்கனின் நூலின் குறிப்பிட்டுள்ள உன்னதப் பொதுவுரிமையரசின் வளமும், நலமும், அறிவியல் ஆராய்ச்சியின் முடிவுகளை நேரடியாகச் சார்ந்திருக்கின்றன. இதன் மூலம், அறிவியல் ஆராய்ச்சியைத் திறம்படப் பயன்படுத்துவதன் வாயிலாக, தமது கற்பனைத் தீவிலுள்ள மக்களைப் போன்று ஐரோப்பிய மக்களும் வாழ்வு வளமும் மனமகிழ்வும் பெறலாம் என வாசகர்களுக்குப் பேக்கன் உணர்த்துகிறார்.
# பிரான்சிஸ் பேக்கன்

## பண்புகள்

உலகின் முதல் நவீன தத்துவாறிஞராக பிரான்சிஸ் பேக்கன் விளங்கினார். அவர் கடவுள் மீது ஆழ்ந்த நம்பிக்கையுடையவராக இருந்தபோதிலும் மொத்தத்தில் அவருடைய கண்ணோட்டம் சமயச் சார்புடையதாகவே இருந்தது. பட்டறிவை நம்பும் பகுத்தறிவு வாதியாக இருந்தார். அரசியலில், அவர் கோட்பாட்டுவாதியாக இல்லாமல் உலகியல் வாதியாக இருந்தார். பண்டை நூல்களில் நுண்மான் நுழைபுலமும் அரிய இலக்கியத் திறமையும் பெற்றிருந்த இவர், அறிவியலுக்கும், தொழில் நுட்பத்திற்கும் பரிவுகாட்டும் மனப்பாங்குடையவராக விளங்கினார். பேக்கன் ஆழ்ந்த நாட்டுப்பற்று மிக்க ஓர் ஆங்கிலேயராகத் திகழ்ந்தார். எனினும், அவர் தம் நாட்டுக்கு அப்பாலும் செல்லும் தொலைநோக்குடையவராக இருந்தார்.
# நாபி ஹன்ட்

**நாபி ஹன்ட் ** (*Nobby Hunt *, பிறப்பு: செப்டம்பர் 24 1903 , இறப்பு: அக்டோபர் 13 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1926 - 1928ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நாபி ஹன்ட்

## வெளி இணைப்பு

நாபி ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ஆத்தர் ஜக்கியூஸ்

**ஆத்தர் ஜக்கியூஸ் ** (*Arthur Jaques *, பிறப்பு: மார்ச்சு 7 1888, இறப்பு: செப்டம்பர் 27 1915) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளில் கலந்து கொண்டுள்ளார். 1913-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் ஜக்கியூஸ்

## வெளி இணைப்பு

ஆத்தர் ஜக்கியூஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# சாமுவேல் ஹன்ட்

**சாமுவேல் ஹன்ட் ** (*Samuel Hunt*, பிறப்பு: சனவரி 9 1909, இறப்பு: ஆகத்து 2 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சாமுவேல் ஹன்ட்

## வெளி இணைப்பு

சாமுவேல் ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# சைமன் ஹன்ட்

**சைமன் ஹன்ட் ** (*Simon Hunt*, பிறப்பு: மே 26 1962 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1986 ல், ஏ-தர துடுப்பாட்டப் போட்டியில் பங்குகொண்டார்.
# சைமன் ஹன்ட்

## வெளி இணைப்பு

சைமன் ஹன்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டேவிட் ஜேன்ஸ்

**டேவிட் ஜேன்ஸ் ** (*David Janes *, பிறப்பு: சனவரி 15 1944, இறப்பு: செப்டம்பர் 15 1987), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1965-1972 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# டேவிட் ஜேன்ஸ்

## வெளி இணைப்பு

டேவிட் ஜேன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# தொஸ் ஹன்ட்

**தொஸ் ஹன்ட் ** (*Thos Hunt *, பிறப்பு: சனவரி 19 1982 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2002-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தொஸ் ஹன்ட்

## வெளி இணைப்பு

தொஸ் ஹன்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# இந்தியா-ஜப்பான் உறவுகள்

இந்தியாவும் சப்பானும் காலம்காலமாக நல்லுறவுகளைப் பேணிவந்திருக்கின்றன. நூற்றாண்டுகளாக இந்தியாவும் சப்பானும் கலாச்சார பரிமாற்றங்களை பகிர்ந்துள்ளன. குறிப்பாக சப்பானின் முக்கிய சமயமான புத்த மதம் இந்தியாவில் பிறந்த புத்தரால் உருவாக்கபட்டதாலும் அதிக பிணைப்புகளை கொண்டுள்ளதற்கு ஒரு காரணமாக உள்ளது. இரண்டாம் உலகப்போரின் போது சப்பானின் இராணுவமும் சுபாசு சந்திர போசின் தலைமையில் துவங்கப்பட்ட இந்திய இராணுவத்துடன் கூட்டமைத்து பிரித்தானியப் படையை எதிர்த்தது. இந்தியாவின் கட்டமைப்புப் பணிகளுக்கு அதிகம் நிதியுதவி செய்யும் நாடுகளில் சப்பானும் முன்னிலையில் உள்ளது. தில்லி மும்பை இடையிலான தொழில்துறைக் கட்டமைப்புக்கு உதவியது.  
சப்பானிய நிறுவனங்களான சோனி, டொயோட்டா, ஓண்டா போன்றவை இந்தியாவில் உற்பத்தி மையங்களை அமைத்துள்ளன. சப்பான் நிறுவனங்களுக்கு இந்தியா முக்கிய வியாபார சந்தையாக விளங்குகிறது. சப்பானின் கார் தயாரிப்பு நிறுவனமான சுசூக்கி இந்தியாவில் கூட்டு நிறுவனமாக மாருதி சுசூக்கி என்கிற பெயருடன் கார் தயாரிப்பு தொழிற்சாலையை நிறுவியுள்ளது.
# இந்தியா-ஜப்பான் உறவுகள்

## வர்த்தக உறவுகள்

இந்தியாவும் ஜப்பானும் 2011-ல் ஒருங்கிணைந்த சுதந்திர வர்த்தக உடன்பாடு செய்துகொண்டன . ஆனால் அதன் பிறகும் இரு நாடுகளுக்கும் இடையிலான வர்த்தகம் அதிகரிக்கவில்லை.உதாரணமாக , 2012-13-ல் ஜப்பான் இந்தியா இடையிலான இருதரப்பு வர்த்தக மதிப்பு சுமார் ரூ. 1,11,660 பில்லியனாக இருந்தது. ஆனால், இது இந்தியாவின் மொத்த வர்த்தக மதிப்போடு ஒப்பிட்டால் 2.2% முதல் 2.5%தான். அதுவும் ஜப்பானின் மொத்த வர்த்தக மதிப்போடு ஒப்பிட்டால் வெறும் 1%தான். அவர் வருகையின்போது எடுக்கப்பட்ட முடிவுகளில், ‘ஜப்பானில் புதிதாக நிறுவப்பட்டுள்ள தேசியப் பாதுகாப்பு ஆணையத்துடன் இந்திய தேசியப் பாதுகாப்பு ஆலோசகர் அடிக்கடி ஆலோசனை கலப்பது’ என்ற முடிவும் அடங்கும் . இந்தியக் கடற்படையும் ஜப்பானியக் கடற்படையும் 2013-ல் சென்னை அருகில் கடலில் கூட்டாகப் போர்ப் பயிற்சியில் ஈடுபட்டன. இம்மாதிரியான கூட்டுப் போர் ஒத்திகைகளை இனி தொடர்ந்து அடிக்கடி மேற்கொள்ளும் முடிவும் எடுக்கப்பட்டது.
# தோமஸ் ஜேமிசன்

**தோமஸ் ஜேமிசன் ** (*Thomas Jameson *, பிறப்பு: ஏப்ரல் 6 1908, இறப்பு: சனவரி 18 1987), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1929-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தோமஸ் ஜேமிசன்

## வெளி இணைப்பு

தோமஸ் ஜேமிசன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டேவிட் ஹன்டர்

**டேவிட் ஹன்டர் ** (*David Hunter*, பிறப்பு: பிப்ரவரி 23 1860, இறப்பு: சனவரி 11 1927), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 552 முதல்தர துடுப்பாட்டப் போட்டிகளில் கலந்து கொண்டுள்ளார். 1888-1909 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் ஹன்டர்

## வெளி இணைப்பு

டேவிட் ஹன்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ஜெஃப் ஹன்டர்

**ஜெஃப் ஹன்டர் ** (*Geoff Hunter *, பிறப்பு: செப்டம்பர் 11 1937 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1971 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜெஃப் ஹன்டர்

## வெளி இணைப்பு

ஜெஃப் ஹன்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# இயன் ஹன்டர்

**இயன் ஹன்டர் ** (*Ian Hunter *, பிறப்பு: செப்டம்பர் 11 1979 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 2000-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# இயன் ஹன்டர்

## வெளி இணைப்பு

இயன் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டெட் ஜேம்ஸ்

**டெட் ஜேம்ஸ் ** (*Ted James *, பிறப்பு: ஆகத்து 7 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 299 முதல்தர துடுப்பாட்டப் போட்டிகளில் கலந்து கொண்டுள்ளார். 1948-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டெட் ஜேம்ஸ்

## வெளி இணைப்பு

டெட் ஜேம்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ராஸ் ஹன்டர்

**ராஸ் ஹன்டர் ** (*Ross Hunter*, பிறப்பு: சனவரி 21 1981 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.
# ராஸ் ஹன்டர்

## வெளி இணைப்பு

ராஸ் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# பீட்டர் ஜேம்ஸ்

**பீட்டர் ஜேம்ஸ் ** (*Peter James *, பிறப்பு: அக்டோபர் 4 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பீட்டர் ஜேம்ஸ்

## வெளி இணைப்பு

பீட்டர் ஜேம்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# நிக் ஜேம்ஸ்

**நிக் ஜேம்ஸ் ** (*Nick James *, பிறப்பு: செப்டம்பர் 17 1986 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், 16 ஏ-தர துடுப்பாட்டப் போட்டிகளிலும், ஆறு இருபதுக்கு -20 போட்டிகளிலும் கலந்து கொண்டுள்ளார். 2008-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நிக் ஜேம்ஸ்

## வெளி இணைப்பு

நிக் ஜேம்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# வில்லியம் டி. ஜி. மோர்ட்டோன்

**வில்லியம் தாமஸ் கிரீன் மார்ட்டன்** (*William Thomas Green Morton*, ஆகஸ்ட் 9, 1819–ஜூலை 15, 1868) அமெரிக்கப் பல் மருத்துவர்; அறுவை சிகிச்சை வல்லுநர். மனிதனின் உணர்ச்சி நிலையில் ஆழ்ந்த மாற்றத்தை ஏற்படுத்தக்கூடிய கண்டுபிடிப்பான நோவை உணராவண்ணம் உணர்ச்சி மயக்கமூட்டும் முறையை (Anaesthesia) பயன் படுத்துவதைப் புகுத்துவதற்கு மூல காரணமாக விளங்கியவர். நோயாளி விழித்திருக்கும்போதே, அறுவை சிகிச்சை மருத்துவர் அவரது எலும்புகளில் அரத்தைப் பாய்ச்சி அறுப்பது என்ற கொடிய வேதனை மிக்க முறைக்கு முற்றுப் புள்ளி வைக்க உதவியவர். ஈதரை மயக்க மருந்தாகப் பயன்படுத்தி அறுவை சிகிச்சையில் நோய் உணராவண்ணம் செய்தவர்.
# வில்லியம் டி. ஜி. மோர்ட்டோன்

## இளமை

அமெரிக்காவில் மாசாசூசெட்ஸ் மாநிலத்தில் சார்ல்ட்டன் நகரில் 1819 ஆம் ஆண்டில் மோர்ட்டோன் பிறந்தார்.. இளமைப் பருவத்தில் பால்டிமோர் பல் மருத்துவக் கல்லூரியில் படித்துப் பட்டம் பெற்றார். 1842 -ல் இவர் ஹோரெல் வேல்ஸ் என்ற பல் மருத்துவருடன் கூட்டு சேர்ந்து பல் மருத்துவத் தொழில் நடத்தினார். வேல்ஸ் உம் உணர்ச்சி மயக்க முறையில் ஆர்வம் கொண்டிருந்தார். ஆனால் 1843 -ல் இந்த கூட்டுத் தொழில் முடிவுற்றது.
# வில்லியம் டி. ஜி. மோர்ட்டோன்

## பணிகள்

மோர்ட்டோன் தமது மருத்துவத் தொழிலில் செயற்கைப் பற்களைப் பொருத்துவதில் தனித் திறமை பெற்றவராக விளங்கினார். செயற்கைப் பற்களைப் பொருத்துவதற்கு முதலில் பழைய பல்லின் வேரை அப்புறப்படுத்த வேண்டியிருந்தது. பல்லின் வேர்களைப் பிடுங்குவது மிகவும் வேதனையைத் தந்தது. இதற்கு எதேனும் ஒருவகை மயக்க மருந்தைக் கண்டுபிடிப்பது இன்றியமையாததாயிற்று.  
1844 -ல் இவரின் பழைய கூட்டாளியான வேல்ஸ் ' சிரிப்பூட்டும் வாயு' எனப்பட்ட நைட்ரஸ் ஆக்சைடை வலி நீக்கும் மயக்க மருந்தாகப் பயன்படுத்தி பரிசோதனைகள் நடத்தலானார். கனக்டிக்கட் மாநிலத்தில் ஹார்ட்ஃபோர்டில் மருத்துவத் தொழிலாற்றும் போது நைட்ரஸ் ஆக்சைடைப் பல் நோய் சிகிச்சையில் வேல்ஸ் பயன் படுத்தினார். ஆனால், பாஸ்டனில் இந்த முறையைப் பொதுமக்களுக்குச் செயல் விளக்கம் செய்து காட்ட இவர் முயன்றபோது தோல்வியுற்றார்.  
மோர்ட்டோன் தமது நோக்கங்களுக்கு நைட்ரஸ் ஆக்ஸைடு போதிய அளவுக்குப் பயனுடையதாக இராது என்பதை உணர்ந்தார். அதை விட ஆற்றல் வாய்ந்த ஒரு மருந்தைக் கண்டுபிடிப்பதில் தீவிரமாக ஈடுபட்டார். சார்லஸ் டி. ஜேக்சன் என்பவர் ஒரு மருத்துவ வல்லுநராகவும், விஞ்ஞானியாகவும் விளங்கியவர், அவர் மோர்ட்டோனிடம் ஈதரை(Ether) மயக்க மருந்தாகப் பயன்படுத்திப் பார்க்கும்படி ஆலோசனை கூறினார். ஈதருக்கு உணர்ச்சி மயக்கமூட்டுகிற பண்பு உண்டு என்பதை 300 ஆண்டுகளுக்கு முன்னரே பாராசெல்சஸ் (Paracelsus) என்ற புகழ் பெற்ற சுவிஸ் மருத்துவர் கண்டுபிடித்திருந்தார். 19 ஆம் நூற்றாண்டின் முற்பகுதியிலும் இது பற்றிய ஓரிரு அறிக்கைகள் வெளியாகி இருந்தன. ஆனால் ஈதர் பற்றி எழுதிய ஜாக்சனோ வேறு எவருமோ இந்த வேதிப் பொருளை அறுவை சிகிச்சைக்குப் பயன்படுத்தியதில்லை.  
- மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# அரிவாள் (வேளாண் கருவி)

**அரிவாள் (இலங்கை வழக்கு : தாக்கத்தி)** (*sickle*) அறுவடை-கொக்கி வேளாண்மையில் பயன்படும் முக்கிய கருவி ஆகும்.
அரை வட்ட தோற்றத்தில் உள்ள இரும்பு பட்டையின் உட்புறம் கூர்மையாகவும் ரம்பம் போன்று சாய்வு வெட்டுக்களுடன் கூடியதாகவும் அடிப்பகுதியில் கைபிடி பொருத்தப்பட்டும் இருக்கும். இது பல்வேறு வளைந்த கத்திகளால் வடிவமைக்கப்பட்ட ஒரு கையால் செய்யப்பட்ட கைவினை விவசாய கருவியாகும், இது பொதுவாக தானிய பயிர்களை அறுவடை செய்யவும், அல்லது சதைப்பற்றுள்ள தீவனத்தை வெட்டுவதற்கும், தேங்காய், பனை, போன்ற குலை திரள்களைக் கையாளவும் பயன்படுத்தப்படுகிறது, முக்கியமாக கால்நடைகளுக்கு உணவளிக்க, வைக்கோலை உலர்த்துவதற்காக வெட்டப்படும் ஒரு கருவியாகப் பயன்படுகிறது.  
இரும்பு யுகத்தின் தொடக்கத்திலிருந்து அரிவாளின் நூற்றுக்கணக்கான பிராந்திய-குறிப்பிட்ட வகைகள் உருவாகியுள்ளன. ஆரம்பத்தில் இரும்பு உலோகத்தாலும், பின்னர் எஃகு போன்ற அலோகத்தாலும் வார்க்கப்பட்டன. பல கலாச்சாரங்களில் அரிவாள் வகைகளின் இத்தகைய பெரும் பன்முகத்தன்மை மென்மையான அல்லது கூர்மையான கத்திகளாக வகைப்படுத்தப்பட்டன. இவை இரண்டும் பச்சை புல் அல்லது முதிர்ந்த தானியங்களை சற்றே வித்தியாசமான நுட்பங்களைப் பயன்படுத்தி வெட்டுவதற்குப் பயன்படுத்தப்பட்டன. வரலாற்றுக்கு முந்தைய காலந்தொட்டு அரிவாளின் பயன்பாடு இன்னும் தானியங்களை அறுவடை செய்வதில் ஆதிக்கம் செலுத்துகிறது. நவீன தானிய அறுவடை இயந்திரங்களிலும் சில சமையலறை கத்திகளிலும் கூட இவ்வரிவாள் அமைப்பு காணப்படுகிறது.
# அரிவாள் (வேளாண் கருவி)

## வரலாறு

மெசொப்பொத்தேமியாவில் அரிவாளின் வளர்ச்சியை கற்கால சகாப்தத்திற்கு முந்தைய காலங்களில் காணலாம். அரிவாள் கத்திகள் பழைய கற்கால சகாப்தத்திலும் (18000-8000 கி.மு) இருந்துள்ளது என்பது இஸ்ரேலைச் சுற்றியுள்ள பகுதிகளில் கிடைக்கப் பெற்ற சான்றுகளிலிருந்து தெரிய வருகின்றன . ஜோர்டானின் வாடி ஜிக்லாபில் முறையான அகழ்வாராய்ச்சி மூலம் பல்வேறு வகையான ஆரம்பகால அரிவாள் கத்திகளைக் கண்டுபிடித்தனர். மீட்கப்பட்ட கலைப்பொருட்கள் 10 முதல் 20 வரை &nbsp; செ.மீ நீளம் மற்றும் துண்டிக்கப்பட்ட விளிம்பைக் கொண்டிருந்தது. இந்த சிக்கலான 'பல் போன்ற' வடிவமைப்பு கண்டுபிடிக்கப்பட்ட பிற கலைப்பொருட்களைக் காட்டிலும் அதிக அளவு வடிவமைப்பு, கடினத் தன்மை மற்றும் உற்பத்தி நம்பகத்தன்மையைக் காட்டியது. அக்காலத்தில் காணப்பட்ட அரிவாள் கத்திகள், நேராக மற்றும் வளைந்த வடிவமைப்பைக் காட்டிலும் அறுப்பதற்கு இலகுவாக பயன்படுத்தப்பட்டன. இந்த அரிவாள் வகைகள் கார்மல் மலைக்கு அருகே கண்டுபிடிக்கப்பட்டுள்ளன. சுமார் 10,000 ஆண்டுகளுக்கு முன்பு இப்பகுதியில் இருந்து தானியங்களை அறுவடை செய்ய பயன்படித்தியிருக்க வேண்டும் .  
விவசாயம் மற்றும் பயிர் அடிப்படையிலான வாழ்க்கை முறைக்கு மாறுவதற்கு உதவுவதன் மூலம் அரிவாள் விவசாய புரட்சியில் ஆழமான தாக்கத்தை ஏற்படுத்தியது. அரிவாள்களின் பயன்பாடு நேரடியாக கிழக்கு காட்டு புற்களை வளர்ப்பதற்கு வழிவகுத்தது என்பது இப்போது ஏற்றுக்கொள்ளப்பட்டுள்ளது.
# அரிவாள் (வேளாண் கருவி)

## வரலாறு

### வெண்கல வயது

அரிவாள் வெண்கல யுகத்தில், பண்டைய அருகிலுள்ள கிழக்கு மற்றும் ஐரோப்பாவில் பொதுவானதாக இருந்தது . பல அரிவாள்களின் எச்சம் கண்டறியப்பட்டுள்ளது.  
தொல்பொருள் சொற்களில், வெண்கல வயது அரிவாள்கள் கைப்பிடியை இணைக்கும் முறையால் வகைப்படுத்தப்படுகின்றன. எ.கா. குமிழ்-அரிவாள் (ஜெர்மன் *நாப்ஃப்சிகெல்* ) என்று அழைக்கப்படுகிறது, ஏனெனில் *அதன் அடிப்பகுதியில் நீண்டு* கொண்டிருக்கும் குமிழ், இது *அறிவாளின் கைப்பிடியை இணைப்பதை* உறுதிப்படுத்த உதவியது.
# அரிவாள் (வேளாண் கருவி)

## வரலாறு

### அமெரிக்காவில்

அரிவாள் தென்மேற்கு வட அமெரிக்காவில் ஒரு தனித்துவமான கட்டமைப்பைக் கொண்டு கண்டுபிடிக்கப்பட்டுள்ளது. இந்த அரிவாள்கள் தூர கிழக்கிலிருந்து தோன்றியதாகக் கூறப்படுகிறது. கோடியக் தீவுவாசிகள் புல் வெட்டுவதற்கு “கூர்மையான விலங்கு தோள்பட்டை கத்தியால் செய்யப்பட்ட அரிவாள்கள்” இருந்ததற்கான சான்றுகள் உள்ளன. இன்றைய அரிசோனா மற்றும் நியூ மெக்ஸிகோவில் காணப்படும் கலைப்பொருட்கள் மலை ஆடுகளின் கொம்புகளிலிருந்து தயாரிக்கப்பட்ட வளைந்த கருவிகளை ஒத்திருக்கின்றன. இதேபோன்ற தளம் கேடோ சிக்கிள் போன்ற பிற பொருட்களிலிருந்து தயாரிக்கப்பட்ட அரிவாள்களைக் கண்டுபிடித்தது, ஆரம்பகால பூர்வீகவாசிகளின் வேதம் புல் வெட்டுவதில் இந்த அரிவாள்களைப் பயன்படுத்துவதை ஆவணப்படுத்துகிறது. கருவிகள் 13 முதல் 16 அங்குல முனை வரை இருந்தன . கிழக்கு அரிசோனாவில் பல தோண்டல்கள் இதேபோன்ற பாணியில் வடிவமைக்கப்பட்ட மர அரிவாள்களைக் கண்டுபிடித்தன. .
# அரிவாள் (வேளாண் கருவி)

## பயன்பாடு

நெல், பல தானிய கதிர்கள், கால்நடைத்தீவன பசும்புல் மற்றும் மென்மையான செடி கொடிகளை கொய்யவும் இந்த ஆயுதம் பயன்படுகிறது.
# அரிவாள் (வேளாண் கருவி)

## இதையும் காண்க

- அருவாள்
# ஊதுமுத்து

**ஊதுமுத்து** என்று கூறப்படும் தமிழக நாட்டுப்புறச் சிறுவர் சிறுமியர் விளையாட்டு 1950-க்குப் பின்னர் விளையாடப்படாமல் மறைந்து வருகிறது. நுரையீரலுக்குச் பயிற்சி தரும் சிறந்த விளையாட்டு இது.  
இது ஒரு மூச்சுப் பயிற்சி யோகாசன விளையாட்டு. புளியங்கொட்டைகளை முத்து என்பர். முத்துக்களைக் குவியலாக அடுக்குவர். வாய் அடுக்கில் படாமல் ஊதுவர். விலகும் முத்துக்களைத் தனதாக்கிக் கொள்வர். அதிக முத்துக்களை ஈட்டியவர் வெற்றி பெற்றவர்.
# ஊதுமுத்து

## மேலும் பார்க்க

- தமிழர் விளையாட்டுகள் (அண்மைய காலம்)
# ஊதுமுத்து

## கருவிநால்

- பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனமெ வெளியீடு, 1980
# உயிர் எழுப்பு

**உயிர் எழுப்பு** என்னும் விளையாட்டு தமிழக நாட்டுப்புறச் சிறுவர் சிறுமியரின் விளையாட்டு 1950-க்குப் பின்னர் விளையாடப்படாமல் மறைந்துவருகிறது. இது ஒரு தந்திர விளையாட்டு  
இது ஓடித் தொடும் விளையாட்டு. உட்கார்ந்திருந்தால் தொடக்கூடாது, நின்றால் தொடலாம் என விதி உண்டாக்கிக்கொண்டு இது விளையாடப்படும்.  
ஓடுபவர் நிற்பர்; தொடுபவர் தொட அருகில் வந்ததும் உட்கார்ந்துகொள்வர். தொடச் செல்பவர் வேறொருவரைத் தொடச் செல்வது போலப் பாசாங்கு செய்து நிற்பவரைத் தொட்டுவிடுவர்
# உயிர் எழுப்பு

## மேலும் பார்க்க

- தமிழர் விளையாட்டுகள் (அண்மைய காலம்)
# உயிர் எழுப்பு

## கருவிநூல்

- பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் வெளியீடு, 1980
# எலியும் பூனையும்

**எலியும் பூனையும்** விளையாட்டு தொடக்கப் பள்ளிகளில் சிறுவர் சிறுமியர்களுக்கு உற்சாகம் தரும் ஒன்று.
# எலியும் பூனையும்

## விவரம்

ஆடுபவரில் ஒருவர் எலி, மற்றொருவர் பூனை. பலர் கை கோத்துக்கொண்டு நிற்கும் வட்டத்துக்குள் நுழைந்து பூனை எலியைப் பிடிக்கவேண்டும். பூனையும், வட்டத்தாரும் பாட்டுப் பாடி விளையாடுவர்.
<poem>
சுண்டெலியைப் பார்த்தீர்களா,
ஆமாம்,
எங்கே,
வீட்டுக்குள்ளே,
வரலாமா,
வரக்கூடாது.
</poem>
வரலாம் என்றால்தான் உள்ளே நுழையலாம். அப்போதும் நுழைய விடாமல் தடுப்பர். வன்மையாகவோ, தந்திரமாகவோ நுழைந்தே பிடிக்க வேண்டும்.  
;புலியும் ஆடும்
: எலியும் பூனையும் விளையாட்டை புலியும் ஆடும் என்றும் வழங்குவர். புலி ஆட்டைப் பிடிக்கும். ஆள்வட்டம் ஆடு தப்பிச்செல்ல உதவும். புலியைத் தடுக்கும்.
# எலியும் பூனையும்

## மேலும் பார்க்க

:தமிழர் விளையாட்டுகள் (அண்மைய காலம்)
# எலியும் பூனையும்

## கருவிநூல்

:சுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் வெளியீடு. 1980
# ஊஞ்சல் (விளையாட்டு)

**ஊஞ்சல்** அல்லது **ஊசல்** (*swing*) என்பது ஓர் உல்லாசப் பொழுதுபோக்கு விளையாட்டு ஆகும். இது சங்க காலம் தொட்டே ஆடப்படும் விளையாட்டுகளில் ஒன்று. கொங்குநாட்டார் இதனைத் தூளி என்றும் தூரி என்றும் வழங்குகின்றனர். சிறுவர்கள் விழுதுகளைப் பிடித்துக்கொண்டு ஊஞ்சலாடுவர். மரக்கிளைகளில் கட்டப்பட்ட ஊஞ்சலில் அமர்ந்து சிறுவரும் சிறுமியரும் ஊஞ்சலாடுவர். தாமே காலால் உந்தி ஆட்டிவிட்டுக் கொண்டும், பிறர் ஆட்டிவிட்டும் ஆடுவர்.
# ஊஞ்சல் (விளையாட்டு)

## மேலும் பார்க்க

- ஊசல் (சங்க காலம்)
- தமிழர் விளையாட்டுகள் (அண்மைய காலம்)
- சங்ககால விளையாட்டுகள்
# ஊஞ்சல் (விளையாட்டு)

## கருவிநூல்

1. டாக்டர் அ பிச்சை, தமிழர் பண்பாட்டில் விளையாட்டுகள், கபிலன் பதிப்பகம் சென்னை வெளியீடு, 1983
1. டாக்டர் டி என் பெருமாள், தமிழக நாட்டுப்புறக் கலைகள், உலகத் தமிழாராய்ச்சி நிறுவனம் சென்னை வெளியீடு, 1980
# ஈசல் பிடித்தல்

ஈசல் என்பது கறையான் அரசிப்பூச்சி இனபெருக்கத்திற்காக இடும் தனிவகை முட்டைகளிலிலிருந்து வெளிவரும் பூச்சியாகும். இவை தம் தாய்ப்புற்றிலிருந்து மொத்தமாக வெளியேறி தனித்தனி கறையான் கூட்டங்களைத் தோற்றுவிக்கச் செல்கின்றன. அவ்வேளையில் இவற்றை மக்கள் உணவுக்காகப் பிடிப்பதை **ஈசல் பிடித்தல்** என்பர்.
# ஈசல் பிடித்தல்

## ஈசல் உற்பத்தியாகும் காலம்

ஈசல் பங்குனி, சித்திரை மாதங்களில் புற்றிலுள்ள கறையாண்கள் இணைசேர்ந்து சிறப்புத்தன்மை வாய்ந்த முட்டைகளை இடுகின்றன. அவை பொரிந்து ஈசல்கள் வெளி வருகின்றன. அப்போது அவை மிகச்சிறியதாக நான்கு சிறகுகளுடன் வெள்ளை நிறத்தில் இருக்கும். அவை புற்றிலுள்ள தாவர உணவை உண்டு ஆடி, ஆவணி மாதங்களில் முழு வளர்ச்சியை அடைகின்றன. அதாவது இணை சேர்வதற்கான பருவத்தை அடைகின்றன. அந்நிலையில் அவை பழுப்பு நிறமாக காணப்படும்.
# ஈசல் பிடித்தல்

## ஈசல் வெளியேறும் காலம்

மழை பெய்யும் ஆடி, ஆவணி, புரட்டாசி மாதங்களில் புற்றை விட்டு வெளியேறும். இவ்வாறு வெளியேறும் காலம் நாட்டுக்கு நாடு பருவகாலம், மழைபொழிவு ஆகியவற்றைப் பொறுத்து மாறுபடும்.
# ஈசல் பிடித்தல்

## ஈசல் வெளியேறத் தேவையான காரணிகள்

ஈசல்கள் நான்கு இறகுகளை பெற்றிருக்கும். அந்த சிறகுகளை கொண்டு ஈசல்களால் காற்றை எதிர்கொண்டு பறக்க இயலாது. காற்று வீசாத அமைதியான நேரத்தில்தான் அவை புற்றை விட்டு வெளியேறும். புற்றிலிருந்து வெளியேறும் ஈசல்கள் புற்றின் அருகிலேயே விழுந்து ஒரு புதுப்புற்றை உண்டாக்குமானால் இடநெருக்கடி, உணவு போட்டி ஆகியவை ஏற்படும். ஆகவேதான் அவை பறந்து சென்று தூரத்தில் இறங்கி புற்றை உண்டாக்க முயல்கின்றன.
# ஈசல் பிடித்தல்

## ஈரப்பதம்

ஈசல்கள் புற்றை விட்டு வெளியேறி பறந்து பின் பூமியை அடைந்து தன் சிறகுகளை உதிர்த்து விட்டு தன் இணையை தேடி கண்டுபிடித்து பூமிக்குள் நுழைய வேண்டும் அதற்கு பூமி நல்ல ஈரப்பதத்துடன் இருக்கவேண்டும்.
# ஈசல் பிடித்தல்

## நிலாவொளி

ஈசல்கள் பெரும்பாலும் இரவில் தான் பறக்கும்.இரவில் பறப்பதால் தன்னை பிடித்து உண்ணும் பிற உயிரிகளிடமிருந்து காத்து கொள்ள முடியும்.நிலா வெளிச்சத்தில் நாலாதிசைகளிலும் பறந்து செல்ல இயலும்.நிலாவொளி இல்லாத காலத்தில் பறக்க வேண்டியிருந்தால் சூரிய உதயத்தின்
போது பறக்கும்.
# ஈசல் பிடித்தல்

## ஈசல் பிடித்தல்

ஈசலை வெளியேற்ற செல்கள் புற்றின் மேல் பகுதியில் ஒன்று முதல் இரண்டு அங்குல நீளத்தில் சற்று மேடாக வாயில் அமைத்து கட்டியிருக்கும். அதை வருவு என அழைக்கின்றனர். நிலம் ஈரமாக உள்ள நாட்களில் இரவு நேரத்தில் செல்கள் அந்த வாய்களை திறந்து வைத்து வானிலையைக் கண்காணிக்கும். தகுந்த நேரத்தில் ஈசல்களை வெளியேற்றும். ஈசல் பிடிப்போர் பகலில் புற்று இருக்கும் இடத்தை அடையாளம் கண்டு வருவு கட்டியிருப்பதை உறுதி செய்துகொள்வர். வருவுகளின் எண்ணிக்கையைக் கொண்டு புற்றிலிருக்கும் ஈசலின் அளவை மதிப்பிடுவர்கள். ஈசல் கொட்டை என்ற ஒரு வகை கொட்டையையும் பெருமருந்துக் கொடியின் வேரையும் வறுத்துப் பொடிசெய்து சிறு குப்பியில் அடைத்துகொள்வர். இரவில் கூண்டு விளக்கை எடுத்துகொண்டுப் புற்றை அடைந்து புற்றின் மீது பொடியைத் தூவிக் காத்திருப்பர். பொடியின் மணத்தால் கவரப்படும் ஈசல்கள் விளக்கு ஒளியால் ஈர்க்கப்பட்டு வெளியேறும். புற்றின் அருகில் வட்ட வடிவில் குழி வெட்டி அதன் குறுக்கே இரு குச்சிகளை வைத்து அதன் மீது கூண்டு விளக்கை வைத்து விடுவர். விளக்கைச் சுற்றிப் பறக்கும் ஈசல்கள் குழியில் விழுந்துவிடும். அவற்றை பைகளில் சேகரித்து எடுத்து வருவர்.
# ஈசல் பிடித்தல்

## ஈசலைப் பக்குவம் செய்தல்

ஈசலைச் சாக்குபையில் போட்டு வாய்பகுதியை ஒருவரும் அடிப்பகுதியை மற்றொருவரும் பிடித்துகொண்டு முன்னும் பின்னும் இழுத்து குலுக்குவர். அவ்வாறு ஆட்டும் போது ஈசலின் இறகுகள் உதிர்ந்துவிடும். பின் முறத்திலிட்டு புடைத்து இறகுகளை நீக்கி விடுவர்.
# ஈசல் பிடித்தல்

## ஈசலைச் சமைத்தல்

இறகு நீக்கி சுத்தம் செய்யப்பட்ட ஈசலைச் சட்டியில் இட்டுச் சிறிது உப்பு சேர்த்து கரண்டியால் கிளறிவிட்டு வேகவைப்பர். தண்ணீர் சேர்க்க தேவையில்லை. வெந்த ஈசலை வெயிலில் நன்கு உலர்த்துவர். ஈரம் போக நன்கு உலர்ந்தபின் ஈசலை கையால் தேய்த்தால் ஈசலின் தலை, கால்கள் உதிர்ந்துவிடும். பின் முறத்தில் இட்டு நன்கு புடைத்து சுத்தம் செய்வர். உலர்ந்த ஈசலை இரு விரல்களுக்கு இடையில் வைத்து நசுக்கினால் எண்ணெய் வெளியேறுவதை காணலாம். ஈசல் கொழுப்பும் புரதமும் நிறைந்த உணவாகும். இது எளிதில் செரிக்காது. உலர்ந்த ஈசலை அப்படியே உண்ணலாம் அல்லது வெல்லம் சேர்த்தும் உண்ணலாம்.  
:ஈசலே ஈசலே,
:ஈசக் கறையானே,
:ஆத்தாளும் அப்பனும்,
:ஆத்தங்கரையிலே செத்துக்கிடக்க,
:சில்லாம் பறையைத் தூக்கிக்கிட்டு,
:சிலுக்குச் சிலுக்குன்னு ஓடிவா.
இது ஈசல் விளையாட்டுப் பாடல்.
# ஈசல் பிடித்தல்

## பார்க்க

- தமிழர் விளையாட்டுகள் (அண்மைய காலம்)
கறையான் சிறகு முளைத்து ஈசலாகப் பறப்பதில்லை. புதிய புற்றை உருவாக்க அதாவது இனபெருக்கம் செய்ய ராணி-ஈசல் புழு-முட்டை இடும். அம்முட்டையிலிருந்து வெளிவரும் முதிர்வடைந்த புற்றீசல்களே புதுமழை பொழிந்ததும் வெளிவந்து பறக்கும்.
# உப்பு விற்றல்

**உப்பு விற்றல்** ஓர் அறிவுத்திறன் விளையாட்டு ஆகும்.  
கையில் மண்ணை அள்ளிக்கொண்டு ஒருவர் “உப்போ உப்பு” என்பார். மற்றொருவர் “எந்த ஊரு உப்பு” எனக் கேட்பார். உப்பு (மண்) வைத்திருப்பவர் “மரக்காணத்து உப்பு” என்று உப்பு விளையும் ஊரின் பெயரைச் சொல்வார். அடுத்தடுத்து "எந்த ஊரு உப்பு" என்னும்போது உப்பு விளையும் வேறு ஊர்ப் பெயர்களையும் சொல்வார்.
# உப்பு விற்றல்

## இலங்கை மரபு

இலங்கையிலும் இது சிறுவர்களாலேயே ஆடப்படுகிறது. இங்கு ஒருவரை ஒருவர் தோளில் சுமப்பார். சுமக்கப்படுபவரின் கைகள் சுமப்பவரின் கழுத்தையும் கால்கள் இடுப்புப் பகுதியைச் சுற்றியும் பிடித்திருக்கும். சுமப்பவர் பின்வருமாறு பாட்டாக உப்புக் கூறி விற்பதும் வாங்குபவர் விளக்கம் கேட்பதுமாக அது இருக்கும்.  
"உப்பிருக்கு உப்பு  
என்ன உப்பு  
சீனி உப்பு  
போட்டுட்டுப் போங்க  
எத்தனை றாத்தல்  
அஞ்சு றாத்தல்"  
இதற்கு உப்பு விற்பவர் ஐந்து முறை துள்ளுவார்.  
இடையில் நாய் துரத்துவதாகவும் உப்பு விற்பவர் ஓடுவதாகவும் காட்டி இருக்கும். இங்து பொதுவாக தூக்கப்படுவர் மிகச்சிறியவராக இருப்பார். துள்ளும் போதும் ஓடும் போதும் இவர் களிப்புறுவதே முதன்மைப்படுத்தப்படும்.
# உப்பு விற்றல்

## பார்க்க

- தமிழர் விளையாட்டுகள் (அண்மைய காலம்)
# உப்பு விற்றல்

## கருவிநூல்

- டாக்டர் ஏ. என். பெருமாள், தமிழக நாட்டுப்புறக் கலைகள், உலகத் தமிழாராய்ச்சி நிறுவனம் சென்னை வெளியீடு, 1980
# உப்பு வைத்தல்

**உப்பு வைத்தல்** என்பது நிலா வெளிச்சத்தில் ஆடப்படும் விளையாட்டு.  
இரண்டு குழுவினர் வெவ்வேறு இடங்களுக்குச் சென்று உப்பு என்று மணல் குவியல்களை வைப்பர். வைத்து முடிந்ததும் கால்கால் என்று கூச்சலிடுவர். அடுத்த குழுவினரும் அவ்வாறே கூச்சலிடுவர். இரு குழுவும் உத்தி இடத்துக்கு மீளும். பின் இடம் மாறிச் சென்று அடுத்த குழுவினர் வைத்த குவிழல்களை அழிப்பர். மீண்டும் கால்கால் என்று கூச்சலிடுவர். பின் எல்லாரும் கூடிச் சென்று அழிக்கப்படாத உப்புக் குவியல்களை எண்ணுவர். எந்தக் குழுவினரின் குவியல்கள் அழிக்கப்படாமல் அதிகமாக இருக்கின்றனவோ, அந்தக் குழுவினர் வென்றவர்.
# உப்பு வைத்தல்

## மேலும் பார்க்க

- தமிழர் விளையாட்டுகள் (அண்மைய காலம்)
# உப்பு வைத்தல்

## கருவிநூல்

- ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் 627 716, 1982
# ஒற்றையா இரட்டையா

**ஒற்றையா இரட்டையா** (வழக்கு: **ஒத்தையா ரெட்டையா**, **ஒத்தையா ரட்டையா**) என்பது ஓர் ஊழ்த்திற விளையாட்டு ஆகும்.
# ஒற்றையா இரட்டையா

## விவரம்

இதனை இருவர் ஆடுவர். ஒவ்வொருவருக்கும் 100 புளியங்கொட்டைகள். அவற்றை முத்து என்பர்.  
ஒருவர் தன் கையில் தன்னிடமுள்ள புளியங்கொட்டைகளை அள்ளிக் கையில் மூடிக்கொண்டு கையில் உள்ளது ஒற்றையா, இரட்டையா என்று கேட்பார். எதிரில் உள்ளவர் சரியாகச் சொல்லிவிட்டால் அத்தனையும் சொன்னவருக்கு. தப்பாகச் சொன்னால் கையில் உள்ள அத்தனை எண்ணிக்கை உள்ள கொட்டைகளைச் சொன்னவர் காட்டியவருக்குத் தரவேண்டும்.  
வெறுங்கை காட்டுதலைப் பரட்டை என்பர். இதற்கு ‘பரட்டைக்குப் பத்து முத்து’ என்று பரிமாற்றம் நிகழும். யாராவது ஒருவர் ஒன்றுமில்லாதவர் ஆகும்வரை ஆட்டம் தொடரும்.
# அடிமுறை

**அடிமுறை** என்பது தமிழ்நாட்டுத் தற்காப்புக் கலை-விளையாட்டுகளில் ஒன்று. அடிமுறை விளையாட்டில் கையாலும் காலாலும் தாக்கி எதிராளியை வீழ்த்துவர்.
# அடிமுறை

## அடிமுறையில் அடவுகள்

அடிமுறை பயில்வோருக்கு 18 அடவுகள் சொல்லித் தரப்படும். அடவு என்பது முன்னும் பின்னும் கால்-தப்படி வைத்துக் கையை ஓட்டும் பாங்கு. இதில் எதிராளி வலிதாங்க மாட்டாமல் விழுவார்.
# அடிமுறை

## அடிமுறையில் பாணிகள்

அடிமுறைத் தற்காப்பு விளையாட்டில் ஒற்றைச்சுவடு, அங்கச்சுவடு என இருவேறு பாணிகள் உண்டு
# அடிமுறை

## அடிமுறையில் பாணிகள்

### அங்கச்சுவடு

:தேக்வொண்டோவில் உள்ள கால்உதை
:கராத்தேயில் உள்ள கைக்குத்து
:ஜுட்ஜூவில் உள்ள உள்பூட்டுகள்
:ஜூடோவில் உள்ள தூக்கி எறிதல்
:குங்பூவில் உள்ள கைவெட்டு
:வர்மக்கலையில் உள்ள வர்ம-உறுப்பு தாக்கம்
ஆகிய அனைத்துக் கூறுகளையும் உள்ளடக்கமாய்க் கொண்டிருப்பதுதான் அடிமுறை விளையாட்டின் அங்கச்சுவடு.
# அடிமுறை

## அடிமுறையில் பாணிகள்

### பாவலா

:முன்னால் ஓரடிப் பாவலா
:பின்னால் ஓரடிப் பாவலா
:என்று இப்படி ஈரடி, மூவடி, நாலடிப் பாவலாக்களும் உண்டு.  
:மற்றும் முன்னுடான், பின்னுடான், துள்ளுடான் என்னும் பாங்குகளும் இதில் உண்டு.
# மீள் விசை

இயற்பியலில் **மீள் விசை** (*restoring force*) என்பது ஒரு பொருள் தனது தொடக்க நிலைக்கு வர அதன் மீது செயற்படும் ஒரு விசை ஆகும். புறவிசை மூலம் நிலையான ஒரு பொருள் அடையப்படும் பெயர்வை அப்பொருளின் மீள் விசை சமநிலைக்கு கொண்டுவரும்.  
உதாரணமாக, மீள்மம், சுருள்வில் எனலாம்.  
தன்மீது செயல்படுத்தப்பட்ட உருக்குலைவிக்கும் விசைகள் நீக்கப்பட்டவுடன் தனது தொடக்க நிலையை மீண்டும் பெறும் பொருளின் தன்மை அப்பொருளின் மீட்சிப்பண்பு எனப்படுகிறது.
# அலோபி

**அலோபி** , பசிபிக் பெருங்கடல் நாடான நியுவேயின் தலைநகரமாகும். 2006 மக்கட்தொகைக் கணக்கெடுப்பின் படி இந்நகரின் மக்கட்தொகை 581 ஆகும். தேசியத் தலைநகரங்களுள் மிகக்குறைந்த மக்கட்தொகையுள்ள தலைநகரமாக இது விளங்குகின்றது. இது அலோபி வடக்கு மற்றும் அலோபி தெற்கு ஆகிய இரு கிராமங்களை உள்ளடக்கியது. அலோபி தெற்கில் அரச தலைமப்பீடம் அமைந்துள்ளது.
# மீட்சிப்பண்பு

**மீட்சிப்பண்பு** அல்லது **மீள்தன்மை** என்பது பொருளின் ஒரு வகை இயற்பியல் தன்மை ஆகும். தன்மீது செயல்படுத்தப்பட்ட உருக்குலைவிக்கும் விசைகள் (தகைவு) நீக்கப்பட்டவுடன் தனது தொடக்க நிலையை மீள் விசை மூலம் மீண்டும் பெறும் பொருளின் தன்மையே மீள் தன்மை எனப்படுகிறது.  
இப்பண்பைப் பெற்றிருக்கும் பொருட்கள் மீட்சித் தன்மையுள்ள பொருட்கள் (elastic bodies) ஆகும். உதாரணம் ரப்பர், பிளாஸ்டிக் எனலாம்.
இப்பண்பு இல்லாத பொருட்கள் மீட்சித் தன்மையற்ற பொருட்கள் (inelastic bodies) ஆகும். உதாரணம் கண்ணாடி  
இயந்திரவியலில் சரியான தன்மை கொண்ட பொருட்கள் தயாரிக்க இப்பண்பு உதவுகிறது.
# குகை

உள்ள குகை]]
**குகை** (*cave*) அல்லது அளை என்பது மலை அல்லது குன்றுகளின் அடிவாரங்களில் இயற்கையாக அமைந்த அறைப் பகுதியாகும். இவற்றில் சில மனிதன் வசிப்பிடமாகவும் பயன்படுகிறது. கடல் மற்றும் பிற நீர்நிலைகளின் அடியில் அமைந்த பகுதிகளும் குகை என்றே அழைக்கப்படுகின்றன. ஒரு பகுதி இருளில் ஆழ்ந்திருக்கும் இயற்கையான ஓட்டைகள் அனைத்தும் குகை எனப்படும்.
# குகை

## தமிழில் வேறு பெயர்கள்

குகையானது அளை என்றும் தமிழில் வளங்கப் பெறுகிறது.
# குடைவரை

**குடைவரை** (*rock-cut architecture*) மலைக்குன்றுகளின் அடிவாரப்பகுதியில் இயற்கையாக அமைந்த குகைகளை மேலும் சிற்றறையாக குகையாக்கம் செய்து கோயில், மண்டபம் மற்றும் மனிதன் வசிப்பிடமாக மாற்றம் செய்யப்பட்டு இருக்கும்.
# குடைவரை

## வகைகள்

1. கோயில்
1. கலைக்கூடம்
1. பாசறை
1. கருவூலம்
1. மண்டபம்
# குடைவரை

## கோயில்கள்

தமிழ்நாட்டில் சிவகங்கை மாவட்டம் காரைக்குடி அருகில் பிள்ளையார்பட்டியில் உள்ள கற்பகவினாயகர் கோயில், திருச்செந்தூர் முருகன் ஆலயத்தில் உள்ள வள்ளி குகை போன்ற பல.
# குடைவரை

## கலைக்கூடம்

மகாராட்டிரம் மாநிலம் அவுரங்காபாத் அஜந்தாகுகை , எல்லோரா தமிழ்நாட்டில் புதுக்கோட்டை மாவட்டம் சித்தன்னவாசல் , மற்றும் மாமல்லபுரம் புடைப்புச் சிற்பங்கள்
# குடைவரை

## மேலும் பார்க்க

- குகை
- குடைவரை கோயில்
# இளவட்டக்கல்

**இளவட்டக்கல்** ஒரு எடை-தூக்கும் விளையாட்டு. விழாக் காலங்களில் இந்தப் போட்டி-விளையாட்டு நடைபெறும். குறிப்பிட்ட கல்லைத் தலைக்குமேல் தூக்கிக் காட்டும் இளைஞனுக்குத் தம் பெண்ணை மணம் முடித்துத் தருவது தமிழரின் ஒரு சாராரிடையே காணப்படும் குலவழக்கம். இளவட்டம் தூக்கும் கல் இளவட்டக் கல்.
# இளவட்டக்கல்

## மேலும் பார்க்க

- தமிழர் விளையாட்டுகள் (அண்மைய காலம்)
- வீடியோ இணைப்புhttps://m.facebook.com/story.php?story_fbid=pfbid0NtCCejBPAh7hEDessozZ1VBgwfZrjUnyiq2sGGTTw6CMGWdRP8DfcqtgTyWNfGEql&id=100000891609102&mibextid=Nif5oz
# இளவட்டக்கல்

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# மார்கழி உற்சவம்

**மார்கழி உற்சவம்** என்பது ஆண்டுதோறும் மார்கழி மாதம் பிறந்துள்ளதையொட்டி அனைத்து இந்து கோயில்களிலும் நடைபெறும் விழாவாகும்.  
மார்கழி மாதம் முழுவதும் அதிகாலையில் கடுங்குளிரையும் பொருட்படுத்தாது நீராடி அவரவர் விருப்ப ஆலயங்களில் இறைவனைத் திருப்பாவை அல்லது திருவெம்பாவை பாடல்களால் துதித்து வழிபடுவர். மார்கழி உற்சவ காலத்தில் பெண்கள் பாவை நோன்பு மற்றும் திருவெம்பாவை நோன்பு கடைப்பிடிப்பர்.
# மார்கழி உற்சவம்

## திருப்பாவை உற்சவம்

வைணவ தலங்களில் பக்தர்கள் ஆண்டாள் பாசுரங்களை பாராயணம் செய்வர்.
மார்கழி மாதத்தில் ஏகாதசி திதி அன்று வைகுண்ட ஏகாதசி என்கின்ற ஒரு உற்சவம் நடைபெறும்.
மார்கழி நீராட்ட **பகல்பத்து**, **இராப்பத்து** உற்சவம், மார்கழி 27ம் நாள் மற்றும் **கூடாரைவல்லி** எனும் கோயில் ஊழியர்களுக்கு சன்மானம் வழங்கும் உற்சவம் நடைபெறும்.
# மார்கழி உற்சவம்

## திருவெம்பாவை உற்சவம்

சிவ தலங்களில் திருவெம்பாவை பாசுரங்களை பாராயணம் செய்வர். மார்கழி **திருவாதிரை** அன்று **ஆரூத்ரா தரிசனம்** எனும் படியளத்தல் விழா நடைபெறும்.
# மார்கழி உற்சவம்

## தமிழ்நாட்டில்

மார்கழி உற்சவத்தின் போது சென்னை நகரத்தில் உள்ள அரங்கங்களில் கருநாடக இசை மற்றும் நாட்டிய நிகழ்ச்சிகள் நடைபெறுகின்றன.
# மார்கழி உற்சவம்

## இதனையும் காண்க

- பாவை நோன்பு
- திருவெம்பாவை நோன்பு
# அந்தோரா லா வேலா

**அந்தோரா லா வேலா** , அந்தோராவின் தலைநகரமும் மிகப்பெரிய நகரமும் ஆகும். இது பிரான்சிற்கும் ஸ்பெயினிற்கும் இடையில் கிழக்கு பைரனீஸில் அமைந்துள்ளது. தலைநகரைச் சூழவுள்ள பரிஷ் பிரதேசமும் இதே பெயரையே கொண்டுள்ளது. இந்நகரின் பிரதான வருமான மூலமாக சுற்றுலாத்துறை விளங்குகின்றது. தளபாடம் மற்றும் பிராந்தி ஆகியவை முக்கிய உள்ளூர் உற்பத்திகளாகும்.
# சுருக்கு

இலகுவில் இறுக்கக் கூடியதாகவும் தளர்த்தக் கூடியதாகவும் கட்டப்படும் முடிச்சுகள் **சுருக்கு** எனப்படும். இவ்வியல்புகள் காரணமாகப் பல்வேறு தேவைகளுக்கு சுருக்கு முடிச்சுகள் பயன்படுத்தப்படுகின்றன.
# சுருக்கு

## சுருக்கு முடிச்சுகளின் பயன்கள்

- ஓடுகின்ற விலங்குகளை சுருக்குக் கயிற்றின் மூலம் வீசிப் பிடித்தல்.
- ஆபத்தான விலங்குகளைப் பொறிச் சுருக்கின் மூலம் அகப்படச் செய்தல்
- தற்கொலை முயற்சிகளில் பயன்படுதல்
# அழுத்த நீர் அணு உலை

வின் அணுக்கரு கட்டுப்பாட்டு ஆணையம் வெளியிட்டுள்ள அழுத்தநீர் அணு உலையின் கலன்களின் படிமம்.]]
**அழுத்த நீர் அணு உலை**கள் (*Pressurized water reactor*, **PWR**s) மேற்கத்திய அணு மின் நிலையங்களில் பெரும்பான்மையானதும் வெப்பக்கடத்தியாக நீரைப் பயன்படுத்தும் மூன்று வகை மென்னீர் அணு உலைகளில் ஒன்றுமாகும்; மற்றவை கொதிநீர் அணு உலைகளும் (BWRs) மற்றும் உய்யமிகை நீர் அணு உலைகளும் (SCWRs) ஆகும். ஓர் அழுத்த நீர் அணு உலையில் முதன்மை வெப்பமாற்றி அல்லது குளிர்வியான (நீர்) மிகுந்த அழுத்தத்தில் அணுஉலையின் உள்ளகத்திற்கு பீய்ச்சப்பட்டு அங்கு அணுக்களின் பிளவினால் வெளிப்படும் ஆற்றலால் சூடாக்கப்படுகிறது. இவ்வாறு சூடாக்கப்பட்ட நீர் ஓர் நீராவி ஆக்கிக்கு செலுத்தப்பட்டு அங்கு வெப்ப ஆற்றல் மாற்றமடைந்து நீராவி உருவாகிறது. இந்த நீராவி சுழலி மின்னாக்கிகளில் செலுத்தப்பட்டு மின்சாரம் உண்டாக்கப்படுகிறது. கொதிநீர் அணு உலைகளைப் போலன்றி வெப்பமாற்றியாக நீர் பயன்படுத்தும்போது உயர் அழுத்தத்தில் இருப்பதால் அணுஉலையின் உள்ளகத்தில் நீர் கொதிப்பதில்லை. அனைத்து மென்னீர் அணுஉலைகளிலும் சாதாரண மென்னீர் குளிர்வியாகவும் நியூத்திரன் மட்டுப்படுத்தியாகவும் பயன்படுத்தப்படுகிறது.  
அழுத்த நீர் அணுஉலைகள் துவக்கத்தில் அணுக்கருத்திறன் நீர்மூழ்கிக் கப்பல்களை இயக்க வடிவமைக்கப்பட்டன; முதன்முதலாக ஷிப்பிங்போர்ட் அணுமின் நிலையத்தில் பயன்படுத்தப்பட்டது.  
ஐக்கிய அமெரிக்க நாட்டில் இயங்கும் அழுத்தநீர் அணுஉலைகள் இரண்டாம் தலைமுறை அணு உலைகள் எனக் கருதப்படுகின்றன. உருசியாவின் விவிஈஆர் அணுஉலைகளும் இவ்வாறானதே. பிரான்சு|பிரான்சின் மின்னுற்பத்தியில் பெரும் பங்கு வகிப்பது அழுத்த நீர் அணு உலைகளே.
# அழுத்த நீர் அணு உலை

## வரலாறு

அமெரிக்கா 1954 முதல் 1974 வரை அழுத்தநீர் அணு உலைகளை இயக்கி வந்தது. திரீ மைல் தீவு அணு மின் நிலையம் துவக்கத்தில் TMI-1 மற்றும் TMI-2 என பெயரிடப்பட்ட இரு அழுத்த நீர் அணு உலைகளை இயக்கி வந்தது. TMI-2 அணு உலையில் 1979ஆம் ஆண்டில் ஏற்பட்ட விபத்தின் பின்னணியில் புதிய அணு உலைகளின் கட்டுமானம் ஐக்கிய அமெரிக்காவில் நிறுத்தப்பட்டது. .
# விக் ஹேய்ஸ்

**விக்டர் "விக்" ஹேய்ஸ்** (*Vic Hayes*) (பிறப்பு சூலை 31, 1941 சுரபாயா, டச்சுக் கிழக்கிந்தியத் தீவுகள் (தற்போதைய நெதர்லாந்து) டெல்ஃப்ட் தொழில்நுட்பப் பல்கலைக்கழகத்தில் ஒரு மூத்த ஆய்வாளர். ஐஇஇஇ 802.11 எனும் கம்பியிலா குறும்பரப்பு வலையமைப்பிற்கான திட்டமுறைகளை வகுத்து அதனை நிறுவியதற்காக இவர் "ஒய்-ஃபையின் தந்தை" என்று அறியப்படுகிறார்.
# விக் ஹேய்ஸ்

## மரியாதைகளும் விருதுகளும்

இவர் பின்வரும் விருதுகளைப் பெற்றுள்ளார்:
- 1998: ஐஈஈஈ 802.11 செந்தரத்தைக் கண்டறிந்ததற்காக ஐஈஈஈ செந்தரக் கழகத்தின் (IEEE Standards Association) செந்தரப் பதக்கம்
- 2000: ஐஈஈஈ 802.11 கம்பியிலாக் குறும்பரப்பு செயல்பாட்டுக் குழுவின் தலைமைப் பொறுப்பில் 10 ஆண்டுகளாக இருந்ததற்காக ஐஈஈஈ தலைமை விருது (IEEE Leadership Award)
- 2001: ஐஈஈஈ கணினிக் கழகத்தின் ஹான்ஸ் கார்ல்சன் செந்தர விருது.
- 2002: ஒய்-ஃபை குழுமச் சீர்படுத்துக் குழுவில் சிறப்பான பணியாற்றியதற்காக ஒய்-ஃபை குழுமத்தின் தலைமையாளர் விருது.
- 2004: வோஸ்கோ நெட்வொர்க்கிங்கிடமிருந்து தொழில் மற்றும் கண்டுபிடிப்பிற்கான வோஸ்கோ விருது.
- 2007: ஐஈஈஈ சார்லஸ் புரோடியஸ் ஸ்டெயின்மெட்ஸ் விருது.
# உரிமரம்

**உரிமரம்** என்பது கண்ணன் உரியில் வெண்ணெய் திருடிய கதை நிகழ்ச்சியை நினைவுபடுத்தும் திருவிழா விளையாட்டு. கண்ணன் பிறந்த நாளில் (கிருஷ்ண ஜெயந்தி) நடைபெறும். ஆடவர் இந்த விளையாட்டில் கலந்துகொள்வர்.  
விளக்கெண்ணெய் தடவிய. வழுவழுப்பான மரத்தின் உச்சியில் வெண்ணெய் வைக்கப்பட்டிருக்கும். வழுக்கு மரத்தில் ஏறி வெண்ணெயை எடுத்துக்கொள்ளவேண்டும். ஏறுபவர் முகத்தில் தண்ணீர் அடிப்பர். இந்தத் தடையையும் மீறி ஏறவேண்டும்.
# உரிமரம்

## மேலும் பார்க்க

- தமிழர் விளையாட்டுகள் (அண்மைய காலம்)
- உரியடி
# உரிமரம்

## கருவிநூல்

- இரா பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# உரியடி

**உரியடி** என்பது உரிமரம் போல் கண்ணன் கதை விளையாட்டு. இது காளையர் (இளைஞர்) விளையாட்டு. கண்ணன் பிறந்த நாளில் நடைபெறும் திருவிழா விளையாட்டு.  
கண்ணைக் கட்டிக்கொண்டு கையிலுள்ள கொம்பால் தொங்கும் உரியை அடிக்கவேண்டும். தொங்கும் உரி கயிற்றால் கட்டி ஏற்றி இறக்கப்படுவதால் அடிப்பது மேலும் சிக்கலைத் தரும். உரியில் மண் கலயங்களில் தயிர் கட்டப்பட்டிருக்கும்.  
உரிமர விளையாட்டில் தயிர்க் கலயத்தை வழுக்குமரத்தில் ஏறி எடுக்கவேண்டும். உரியடியில் தொங்கும் உரியை அடிக்கவேண்டும்.
# உரியடி

## மேலும் பார்க்க

- உரிமரம்
- தமிழர் விளையாட்டுகள் (அண்மைய காலம்)
# மார்கழி நோன்பு

**மார்கழி நோன்பு** இது ஆண்டுதோறும் மார்கழித் திங்களில் இந்துக் கன்னிப் பெண்கள் கடைபிடிக்கும் நோன்பு ஆகும். இந்நாள்களில் விடியற்காலை எழுந்து நீராடி தூய்மையான ஆடை அணிந்து அவரவர் விருப்பமான கோவிலிற்குச் சென்று இறை வழிபாடு செய்வர்.